எம்.ஏ., கிரிமினாலஜி மாணவர் அஷோக் செல்வன். தனியார் துப்பறியும் நிறுவனம் ஒன்றில் வேலைக்குச் சேர்கிறார். நிறுவனம் சொல்லும் நபர்கள் (சப்ஜெக்ட்) பற்றிய ஏ டு இஸட் விவரங்களைச் சேகரித்துக்கொடுக்கிறார். அப்படி ஒரு சப்ஜெக்ட் ஜனனியைச் சந்திக்கும்போது அவருக்கு காதல் துளிர்க்கிறது. ஒரு கட்டத்தில் அஷோக் சேகரித்துக்கொடுத்த சப்ஜெக்ட்கள் மர்மமாக மரணம் அடைகிறார்கள். கொலையாளி யார்? எதற்காகக் கொலை நடக்கிறது என்பது மீதிக் கதை.